ועדת החוץ והביטחון (זמנית), כנסת 22, פרוטוקול מספר 2, 2019-10-10 11:00

גבי אשכנזי: חברים, בוקר טוב לחברי וחברות הוועדה.

גבי אשכנזי: אני שמח לפתוח את הדיון היום בוועדת החוץ והביטחון.

גבי אשכנזי: התקשורת כאן תצלם תמונות ותסלח לנו, תודה רבה לכם חברים.

גבי אשכנזי: הוועדה התכנסה היום לישיבתה הראשונה כדי לאשר את ועדות המשנה למודיעין ואת ועדת המוכנות.

גבי אשכנזי: נקיים על זה דיון ואחרי זה נפרסם גם את התוצאות שלו ואת השמות של מי שיהיה באיזו ועדה.

גבי אשכנזי: תודה רבה.

גבי אשכנזי: הדיון פתוח.

גבי אשכנזי: אפשרנו לצלם ואנחנו רוצים להתחיל בדיוני הוועדה.

גבי אשכנזי: על אף שלא כל החברים הגיעו – אנחנו יודעים על חלק שלא היו אמורים להגיע.

גבי אשכנזי: השאר, אלוהים יודע מה מצבם – צריך לעמוד בלוח הזמנים.

גבי אשכנזי: כפי שאמרתי בפגישה הראשונה, עשינו מאמץ להתכנס ולהקים תוך שבוע את מה שנדרש לעת הזאת, גם מתוקף העובדה שזו תקופת מעבר.

גבי אשכנזי: רק את מה שהכרחי – לא נקים את כל הוועדות – אבל בתוכן, גם נוכח המצב ומאחר וצריך לקיים דיונים ואי אפשר לעשותם בלי להקים את הוועדה הרלוונטית, החלטנו שמהר נקים את שתי הוועדות הרלוונטיות ואחרי זה, בפגישה הבאה, נקים את השאר.

גבי אשכנזי: זה גם יאפשר לנו לקיים דיונים ובהנחה שנביא לחברים את ההמלצה והיא תאושר, אז חברי ועדת המשנה למודיעין יתכנסו ביד בתום הדיון הזה כדי לשמוע את הנושאים שעל הפרק.

גבי אשכנזי: ועדת המוכנות, בהתאם להחלטות שלה, תקבע מתי היא תשב.

גבי אשכנזי: תכף נדון בהצעות.

גבי אשכנזי: שוחחתי עם מרבית החברים שיושבים כאן לגבי השיקולים לגבי הוועדות השונות ובמיוחד לוועדת המשנה למודיעין.

גבי אשכנזי: מספר האנשים שרצו להיות החברים בוועדה ובאמת ראויים להשתתף בה, עולים על המספר שאני חושב שצריך להיות בוועדה אפקטיבית, גם מהשיקולים של רציפות וגם כדי לא לחלוק ולשתף אנשים בפתיחת כל הסודות בתקופת מעבר – אנחנו לא דנים פה על ארבע וחצי שנים.

גבי אשכנזי: המכלול של זה הביא אותי להמלצה שמונחת בפניכם.

גבי אשכנזי: פרסמנו אותה בערב יום כיפור לקראת הכינוס.

גבי אשכנזי: בעצם, בתחום של ועדת המשנה למודיעין נשמר המבנה והגודל של הפעם הקודמת ועל החברים מהפעם הקודמת בתוספת אחד – בתוספת שלי.

גבי אשכנזי: לי נראה שזה הדבר הנכון.

גבי אשכנזי: תכף אני אפתח את זה גם להתייחסות של החברים.

גבי אשכנזי: בוועדת המוכנות לא היו הרבה הסתייגויות.

גבי אשכנזי: אנחנו שומרים על הכללים הרגילים ויש ייצוג של כולם.

גבי אשכנזי: הוועדה גם מאוזנת מבחינת הניסיון המקצועי, גם מבחינת האנשים – גם השותפים הקודמים וגם החדשים.

גבי אשכנזי: ההצעות צריכות להיות מונחות לפניכם הגם שפרסמנו אותם וגם עם מרבית האנשים שוחחתי.

גבי אשכנזי: זה מה שאני מבקש להביא היום להצבעה, כמובן אחרי שאנשים יאמרו את מה שיש להם לומר.

גבי אשכנזי: אם תקבלו את ההצעה ונצביע עליה ונאשר אותה, אז לפחות ועדה אחת, זאת שבראשותי – כבר הרשינו לעצמנו לתאם בכפוף לאישור בהצבעה בוועדה כאן, להיפגש עם מערכת הביטחון שעשתה מאמץ בהתראה קצרה להגיע ולשוחח על הדברים שעל הפרק, כולם פחות או יותר מבינים מהם, לשמוע ולראות ומתוקף תפקידנו לפקח על הנושאים הללו.

גבי אשכנזי: זו הפתיחה.

גבי אשכנזי: מכאן, כמובן לפני שנעלה את הנושאים להצבעה, חברים שרוצים להתייחס מוזמנים.

גבי אשכנזי: אני פותח את זה לדיון.

גבי אשכנזי: בבקשה, חברת הכנסת שרן השכל.

שרן השכל: תודה רבה.

שרן השכל: מחובתי לומר את מה שאמרתי גם בישיבה הקודמת כאשר הקמנו את ועדת המשנה למודיעין בכנסת ה-21.

שרן השכל: לפני כן אני אתן רקע: כאישה, קשה לי לראות ועדה, ביחוד ועדה ביטחונית, שאין בה אפילו אישה אחת.

שרן השכל: במשך שנים נשים נאבקו כדי להגיע לעמדות כוח.

שרן השכל: שתי מקצועות שבהם מבחינה תפיסתית שוביניסטית לאורך השנים, נתפס שנשים לא מבינות בנושאים ביטחוניים ולא בנושאים כלכליים.

שרן השכל: הייתה איזושהי הגמוניה גברית ספציפית בנושאים האלו.

שרן השכל: הימים האלו חלפו.

שרן השכל: אנו נמצאות בהמון עמדות כוח.

שרן השכל: נשים מוצלחות, מדהימות, שמשרתות במגוון של מקצועות ונושאים גם בנושאים האלו.

שרן השכל: אישית, אני גאה להיות הלוחמת הקרבית הראשונה שמשרתת כחברת כנסת בכנסת ישראל וקשה לי לראות שיש ועדה ללא אישה אחת.

שרן השכל: לאחר שיחה שהייתה לי עם אבי דיכטר, יושב-ראש הוועדה הקודמת, רק משום שזו ועדה זמנית וההרכב לא יראה אותו דבר כאשר נקים את הוועדה הקבועה, אני אסכים להצביע בעד ולא אנסה למנוע את ההקמה של הוועדה החשוב הזו.

שרן השכל: אני לא מבקשת, אני דורשת שמי שיהיה יושב-ראש ועדת חוץ וביטחון הקבועה של הכנסת ה-22 ייקח זאת לתשומת ליבו ושלא תהיה ולו ועדת משנה אחת שלא תהיה בה לפחות אישה אחת.

שרן השכל: תודה רבה.

גבי אשכנזי: תודה לחברת הכנסת שרן השכל.

גבי אשכנזי: יש עוד חבר שרוצה לדבר, להביע עמדה?

גבי אשכנזי: מישהו מבקש את רשות הדיבור?

גבי אשכנזי: ברשותכם, אם זה בסדר וברשות הסמכות המשפטית, אני רוצה להצביע על כל ועדה.

גבי אשכנזי: אני רוצה להביא להצבעה באופן פורמלי את ועדת המשנה למודיעין.

אלי אבידר: הצעה אחת, למה שתיים?

גבי אשכנזי: אני מביא להצבעה כל אחת.

גבי אשכנזי: יש שתי הצעות, שתי ועדות.

גבי אשכנזי: אני רוצה להצביע על ועדת המשנה למודיעין.

גבי אשכנזי: ההרכב שמונח לפניכם, אני חוזר עליו: חבר הכנסת גבי אשכנזי, יושב-ראש ועדת המשנה.

גבי אשכנזי: חברים בוועדת המשנה למודיעין: חבר הכנסת משה בוגי יעלון, חבר הכנסת יאיר לפיד, חבר הכנסת אבי דיכטר, חבר הכנסת יואב קיש, חבר הכנסת יואב בן צור.

גבי אשכנזי: בסך הכול שישה חברים בוועדה.

גבי אשכנזי: תוספת של אחר מהוועדה הקודמת.

גבי אשכנזי: זה מה שמובא לפני חברי הוועדה.

גבי אשכנזי: אני מעלה את זה להצבעה.

גבי אשכנזי: מי בעד?

גבי אשכנזי: מי נגד?

גבי אשכנזי: מי נמנע?

גבי אשכנזי: בעד הצעת הרכב ועמ"ש מודיעין – רוב

גבי אשכנזי: הצעת הרכב ועמ"ש מודיעין נתקבלה.

גבי אשכנזי: שרן?

שרן השכל: אני אשאר ככה.

שרן השכל: אני לא - - -

גבי אשכנזי: לא נמנעת ולא נגד – יש סטטוס כזה?

אבי דיכטר: יש, יש.

גבי אשכנזי: ההצעה התקבלה והוועדה אושרה.

גבי אשכנזי: לגבי ועדת משנה למוכנות וביטחון שוטף.

גבי אשכנזי: יש בה תשעה חברים – דומה בדיוק לוועדה הקודמת.

גבי אשכנזי: ההמלצה היא שיו"ר ועדת המשנה יהיה חבר הכנסת אבי דיכטר, יושב-ראש ועדת חוץ וביטחון היוצא.

גבי אשכנזי: חברת הכנסת שרן השכל, חבר הכנסת אלעזר שטרן שאיננו כאן ויודע שהוא שייך לוועדה, חברת הכנסת אורנה ברביבאי שמסיבות אישיות נבצר ממנה להגיע והיא הודיעה על כך מראש, חבר הכנסת אלי אבידר, חבר הכנסת גדעון סער, חבר הכנסת נפתלי בנט, חבר הכנסת עמיר פרץ וחבר הכנסת יאיר גולן.

גבי אשכנזי: האחרון נמצא כאן איתנו, השניים שלפניו אינם איתנו אבל הם יודעים שהם חברים בוועדה.

גבי אשכנזי: האם ההרכב ברור?

גבי אשכנזי: אם כן, אני מעלה את זה להצבעה.

גבי אשכנזי: מי בעד?

גבי אשכנזי: מי נגד?

גבי אשכנזי: מי נמנע?

גבי אשכנזי: בעד הרכב ועמ"ש מוכנות וביטחון שוטף – רוב

גבי אשכנזי: נמנעים – מיעוט

גבי אשכנזי: רוב הוועדה, למעט נמנע אחד.

גבי אשכנזי: ההצעה עברה ברוב קולות ונמנע אחד.

גבי אשכנזי: בזה הסתיים הדיון, אלא אם כן חברים רוצים לומר משהו.

יאיר גולן: גם ועדת המוכנות והביטחון השוטף, אני ממליץ שתתכנס בזריזות.

גבי אשכנזי: אמנם הדברים צריכים להיעשות בתיאום עם יו"ר הוועדה, אבל יו"רים של ועדות המשנה יש סמכות לכנס את הוועדה בכל עת ועניין כשהם מוצאים לנכון מתוקף האחריות שלהם.

יאיר גולן: זה לא צריך לעבור מסלול אוגף.

אבי דיכטר: כדאי שמי שלא בקי ילמד את הפרוצדורה.

יאיר גולן: תלמד.

אבי דיכטר: הכנסת בחול המועד סגורה, נכון לטקו?

גבי אשכנזי: מאחר שגמרנו את ההצבעות, אני רוצה להשלים כמה משפטים לגבי ההמשך.

גבי אשכנזי: מכיוון שבכל זאת זו תקופת חגים, עשינו את הדבר הזה הכי מהר.

גבי אשכנזי: בדעתי להקים בפגישה הבאה שתהיה – אולי מיד אחריה, אבל לא נגרור את זה יותר מדי זמן – את ועדת העורף ואת ועדת החוץ ואת הוועדה לא"א.

גבי אשכנזי: זה נראה לנו ההכרח.

גדעון סער: גם תקציב ביטחון - - -

גבי אשכנזי: תקציב ביטחון נגזר - - - הוא משותף עם גפני.

גבי אשכנזי: ההערה במקום, אבל זו לא ועדה שמצביעים עליה כאן, זאת הכוונה.

גבי אשכנזי: אם חברים חושבים שפרט לחמש הוועדות האלה: ועדת המשנה למודיעין, ועדת המוכנות, ועדת החוץ, ועדה של העורף וועדת א"א – נדרש להקים ועדת משנה נוספת, שייפנו אלי ואני אשקול את זה.

גבי אשכנזי: בסך הכול זה נובע מהרצון לעשות את ההכרח.

גבי אשכנזי: זו לא כנסת מלאה ונראה לי שזה מכסה את התחומים החיוניים והחשובים שהוועדה צריכה לכסות.

גבי אשכנזי: אם אין הערות או שאלות, אני מודה לכם שבאתם.

גבי אשכנזי: חברי ועדת המשנה למודיעין, אנחנו נפגש בשעה 13:00.

גבי אשכנזי: תודה רבה לכם, הישיבה נעולה.